
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1032 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Διάκριση - κατάταξη οικισμού Ν. Ροεινού κοινότητος Ν. Ροεινού 

Νομ. Αργολίδας καθορισμός ορίων αυτού. 1 

Τροποποίηση του ρυμοτομικού σχεδίου Αλεξανδρούπολης στο Ο.Τ. 

(193, 192, 197, 196) Ν. Έβρου. 2 

Αναγνώριση του δρόμου Κουκούλη στο Ο.Τ. 253 σχεδίου Πόλης 
Χαλκίδας Ν. Εύβοιας ότι προϋπάρχει του 1923 και διατήρησή 
του. 3 


Κατηγοριοποίηση, καθορισμός ορίων και όρων και περιορισμών δό¬ 
μησης στον οικισμό Βασιλικό επ. Πωγωνίου Ν. Ιωαννίνων. . 4 
Τροποποίηση του σχεδίου πόλης Καρδίτσας με την μείωση του εύ¬ 
ρους από 8,0 σε 6,0μ., μετατόπιση και χαρακτηρισμό ως πεζοδρό¬ 
μου του τμήματος της οδού Φερρών μεταξύ των οδών Θεσσαλι- 


ώτιδος και Μπουμπουλίνας, . 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3618 (1) 


Διάκριση - κατάταξη οικισμού Ν. Ροεινού κοινότητος Ν. Ροεινού Νομ. 
Αργολίδας καθορισμός ορίων αυτού. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: « 

1. Το Δ/γμα της 24.4.85 (ΦΕΚ 181Δ/85) τρόπος καθορισμού 
ορίων οικισμών της χώρας μέχρι 2.000 κατοίκους, κατηγορίες αυτών 
και καθορισμός όρων και περιορισμών δόμησής τους. 

2. Το γεγονός ότι ο οικισμός Ν. Ροεινού όπως προκύπτει από την 


καρτέλα κατηγοριοποιήσεως της σχετικής μελέτης α’ φάση ανοικτών 
πόλεων έχει τις προϋποθέσεις κατατάξεώς του στις περιπτώσεις στ, η, 
ια, ιβ της παραγράφου I του άρθρου 2 του ως άνω Δ/τος. 

3. Την τηρηθείσα διαδικασία από μέρους του Τ.Π. και Π.Ε. και της 
κοινότητος και το σχεδιάγραμμα σε κλίμακα 1:5.000. 

4. Την αριθ. 32/86 απόφαση του Κοινοτικού Συμβουλίου. 

5. Τον γενόμενο επί τόπου έλεγχο από τους Ιωάννη Μιχαήλ τοπο¬ 
γράφο μηχανικό καθώς και την προς τούτο από 11.2.86 τεχνική έκ¬ 
θεση των ιδίων μηχανικών. 

6. Την αριθ. 3/24/2/87 γνωμοδότηση του Συμβουλίου ΠΕ.- 
ΧΩ.Δ.Ε. του Νομού, αποφασίζουμε: 

α. Χαρακτηρίζουμε τον οικισμό μη περιαστικό, μη παραλιακό, μη 
τουριστικό, αδιάφορο, δυναμικό, διάσπαρτο, μεσαίο. 

β. Καθορίζουμε τα όρια του οικισμού Ν. Ροεινού με στοιχεία 1-2-3 
- 4 - 5 - 6 - 7 - 8 - 9 - 2' - 31 - 35 - 34 - 33 -12 -13 -14 -15 -16 - 
17-18- 19-20-21 -22-23-24-25-26-27-28-29-30-1, 

όπως φαίνονται αυτά στα συνοδευτικά της παρούσης σχεδιαγράμματα 
σε κλίμακα 1:5.000 που αποτελούν αναπόσπαστο τμήμα της παρούσας 
ειαηγήσεως και συντάχθηκαν βάσει στοιχείων χαρτών και επί τόπου 
ελέγχου. 

γ. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από την υπηρεσία ώστε να εξασφαλίζεται η συνέχεια των υπαρχόντων 
κοινοχρήστων χώρων και η δημιουργία νέων κοινοχρήστων χώρων 
σύμφωνα με την παραγρ. I του άρθρου 6 του από 24.4.85 Δ/τος. 

Η παρούσα απόφαση με το σχεδιάγραμμα οριοθέτηαης του οικισμού 
που τη συνοδεύει να δημοσιευθεί στην εφημερίδα της κυβερνήσεως. 

Ναύπλιο, 5 Οκτωβρίου 1987 
Η Νομάρχης 
ΜΑΡΘΑ ΣΗΜΑΝΤΩΝΗ 

Αριθ. οικ. 1-3223 (2) 

Τροποποίηση του ρυμοτομικού σχεδίου Αλεξανδρούπολης στο Ο.Τ. 

(193, 192, 197, 196) Ν. Έβρου. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάξεις του ν. δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3 και 

70. 

2. Τις διατάξεις του α.ν. 314/1968 (ΦΕΚ Α) όπως τροποποιήθηκαν 
και συμπληρώθηκαν με το υπ’ αριθ. 1018/1971 ν. δ/γμα (ΦΕΚ 
220/Α) και με την παραγρ. 3 του άρθρου 34 του ν. 1577/1985 (ΦΕΚ 
210/Α). 

3. Τις διατάξεις του υπ’ αριθ. 183/1986 π. δ/τος (ΦΕΚ 70/Α) και 
ειδικότερα το άρθρο 1. 

4. Την υπ’ αριθ. 125/10.6.1987 απόφαση του Δημοτικού Συμβου¬ 
λίου Αλεξανδρούπολης. 

5. Την υπ’ αριθ. 88/10.9.87 γωνμοδότηση του Συμβουλίου Χωρο¬ 
ταξίας, Οικισμού και Περιβάλλοντος Νομού Έβρου, αποφασίζουμε: 


Άρθρο 1 

Αποχαρακτηρίζουμε τμήμα του ενοποιημένου Ο.Τ. (193, 192, 197, 
196) του ρυμοτομικού σχεδίου Αλεξανδρούπολης από «χώρο Σχολείου» 
και το μετατρέπουμε σε απλό οικοδομικό τετράγωνο όπως φαίνεται στο 
συνημμένο τοπογραφικό διάγραμμα. 

Άρθρο 2 

Καθορίζουμε προκήπιο πλάτους 6μ κατά μήκος των οδών 14η 
Μαΐου και Οψικίου. 

Άρθρο 3 

Καθορίζουμε όρους και περιορισμούς δόμησης αυτούς που ισχύουν 
για τον τομέα Δ/ΙΎ του ρυμοτομικού σχεδίου Αλεξανδρούπολης. 

Άρθρο 4 

Η ισχύς της απόφασης αυτής αρχίζει από τη δημοσίευσή της στην 
Εφημερίδα της Κυβέρνησης. 

Αλεξανδρούπολη, 1 Οκτωβρίου 1987 
Ο Νομάρχης κ.α.α 
ΑΝΑΣΤ. ΑΝΑΣΤΑΣΟΠΟΥΛΟΣ 

Αριθ. 5.663 ^ 

Αναγνώριση του δρόμου Κουκούλη στο Ο.Τ. 253 σχεδίου Πόλης Χαλ¬ 
κίδας Ν. Εύβοιας ότι προϋπάρχει του 1923 και διατήρησή του 
Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Το άρθρο 20 του από 17.7.1923 Ν. Δ/τος. 

ιη 2 0 1»Β·?· 712/70 όπω ? τροποποιήθηκε με τα 677/71 και 
ινο//ζ Β. Δ/τα. 

3. Το Ν. 3200/55 όπως έχει συμπληρωθεί και ισχύει σήμερα. 

4 Τη γνωμοδότηση με αρ. 4 του 10ου Πρακτικού της από 15.7.87 
συνεδρίασης του ΣΧΟΠ. 

5 Τους τίτλους ιδιοκτησίας 8.852/1.903, 4.323/1935, 1.644/ 

1.936 από τους οποίους προκύπτει ότι ο δρόμος Κουκούλη στο Ο.Τ. 
253 σχεδίου πόλης Χαλκίδας προϋπάρχει του 1923. ι 

6. Το γεγονός ότι ο υπόψη δρόμος φαίνεται στο από 22.7.1932 ρυ¬ 


μοτομικό σχέδιο Χαλκίδας και ότι υπάρχουν τυφλές ιδιοκτησίες που 
έχουν πρόσωπο στον δρόμο αυτό και δεν μπορεί με τακτοποίηση να απο¬ 
κτήσουν πρόσωπο σε εγκεκριμένο δρόμο. 

7. Το από Ιουνίου 1987 Τοπογραφικό Διάγραμμα του Τοπ/φου Μη¬ 
χανικού Αναστάσιου Μπένου που αποτυπώνεται ο δρόμος Κουκούλη 
αποφασίζουμε: ’ 

Αναγνωρίζουμε ότι ο με στοιχεία 9-8-16-7-17-18-19-20-21-22 
δρόμος Κουκούλη στο Ο.Τ. 253 σχεδίου Πόλης Χαλκίδας υπάρχει πριν 
το 1923 και τον χαρακτηρίζουμε διατηρητέο με τα αυτά στοιχεία. 

Η απόφαση αυτή με ισχύ από τη δημοσίευσή της να δημοσιευθεί στην 
Εφημερίδα της Κυβέρνησης με το παραπάνω Τοπογραφικό διάγραμμα. 

Χαλκίδα, 30 Σεπτεμβρίου 1987 
Ο Νομάρχης 

ΝΙΚΟΣ ΜΙΧΑΛΟΠΟΤΛΟΣ 

Αριθ. 1020 (4) 

Κατηγοριοποίηαη, καθορισμός ορίων και όρων και περιορισμών δόμη¬ 
σης στον οικισμό Βασιλικό επ. Πωγωνίου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Α.Ν. 314/68 «περί παροχής αρμοδιοτήτων 
στους Νομάρχες». 

2. Τις διατάξεις του Π. Δ/τος 24.4.85 ΦΕΚ 181 Δ' «περί τρόπου 
καθορισμού ορίων οικισμών της χώρας, μέχρι 2.000 κατοίκους, κατη¬ 
γορίες αυτών και καθορισμού όρων και περιορισμών όρων δόμησης και 
όπως τροποποιήθηκαν από το Π. Δ/γμα 14.2.87 ΦΕΚ 133Δ'. 

3. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν την κατηγοριοποίηαη και τον προσδιορισμό 
των ορίων του οικισμού Βασιλικού επ. Πωγωνίου. 

4. Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών 
προδιαγραφών του ΤΠΕΧΩΔΕ. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΊΓΕ. 

6. Τις 10/1986 και 47/1986 αποφάσεις του Κοινοτικού Συμβου¬ 
λίου Βασιλικού. 

7. Τη γνωμοδότηση του Δασαρχείου Ιωαννίνων για τις περιοχές που 
πρέπει να εξαιρεθούν των ορίων σαν δάση και δασικές εκτάσεις όπως 
διατυπώθηκε με τη 537/30.1.1987. 

8. Την 21/10.9.87 γνωμοδότηση του Σ.ΧΟΠ του Νομού, αποφασί¬ 
ζουμε: 

1. Κατατάσσουμε τον οικισμό του θέματος στις κατηγορίες: 

Ούτε Περιαστικός, Ενδιαφέρων, Δυναμικός, Συνεκτικός και Με¬ 
σαίος. 

2. Καθορίζουμε τα όρια του οικισμού Βασιλικού όπως αυτά φαίνονται 
στο συνοδευτικό της παρούσας σχεδιάγραμμα σε κλίμ. 1:5.000 που 
αποτελεί αναπόσπαστο μέρος της απόφασης αυτής και συντάχθηκε βά¬ 
σει στοιχείων χαρτών και επιτόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από τα Π.Δ/γματα 24.4,85 ΦΕΚ 181Δ' και 14.2.87 
ΦΕΚ 133Δ' 

α. Για τον οικισμό του θέματος ορίζουμε αρτιότητα γηπέδου 400 τ.μ. 
για τα γήπεδα που βρίσκονται στο συνεκτικό τμήμα του οικισμού και 


1000 τ.μ. για τα γήπεδα που βρίσκονται πέρα από το συνεκτικό τμήμα 
και μέσα στα όρια του παραπάνω οικισμού. 

2. Κατά παρέκκλιση εντός των ορίων του οικισμού θεωρούνται άρτια 
τα γήπεδα με όποιο εμβαδόν είχαν στις 3.5.85 ημέρα δημοσίευσης του 
από 24.4.85 Π. Δ/τος ΦΕΚ 181Δ'. 

3. Καθορίζουμε οικοδομική γραμμή για τα γήπεδα που βρίσκονται 
πέρα από το συνεκτικό τμήμα και μέσα στα όρια του οικισμού και έχουν 
πρόσωπο στην 34η επ. οδό, σε απόσταση 15μ. από τον άξονα της οδού. 

Β. Ειδικοί όροι δόμησης. 

Για τον οικισμό του θέματος καθορίζουμε τους ειδικούς όρους δόμη¬ 
σης που αναγράφονται στην καρτέλα που συνοδεύει την παρούσα, με την 
διευκρίνηση ότι είναι υποχρεωτικοί οι όροι που αναφέρονται στην: 

α) κάλυψη οικοδομής με στέγη από κεραμίδια ή πλάκες με μέγιστη 
κλίση 50% και μέγιστη προεξοχή 0,8μ. σε χρώματα φυσικά. 

β) κατασκευή των όψεων του κτιρίου από πέτρα, σοβά-κονίαμα σε 
χρώματα λευκό ή γκρίζο. 

γ) κάλυψη εξώστη ανοικτού καλυμμένου με τά ίδια υλικά της στέγης 
και μέγιστο μήκος τα 2/3 της όψης. 

δ) κατασκευή των στηθαίων των εξωστών και της εξωτερικής σκά¬ 
λας από ξύλο ή σίδηρο. 

ε) κατασκευή πρεκιού οριζόντιο ή τοξωτό και. 

στ) κατασκευή εξωτερικών κουφωμάτων από ξύλο. 

Τα υπόλοιπα στοιχεία της καρτέλας είναι δυνητικά για τον ιδιοκτήτη 
ή τον μελετητή. 

4. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμ. Πολ. και Πολ. Εφ. Νομαρχίας Ιωαννίνων ώστε να εξασφαλί¬ 
ζεται: 

α).Η συνέχεια των υπαρχόντων κοινοχρήστων χώρων και η δημιουρ¬ 
γία νέων, σύμφωνα με τα οριζόμενα στις διατάξεις της παρ. 1 του άρ¬ 
θρου 6 του Π. Δ/τος 24.4.85 ΦΕΚ 181Δ' και του Π. Δ/τος 14.2.87 
ΦΕΚ 133Δ' και 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. Κατά τα λοιπά ισχύουν τα οριζό¬ 
μενα στα Π. Δ/γμα της 24.4.85 ΦΕΚ 181 Δ' και της 14.2.87 ΦΕΚ 
133Δ'. 

Η απόφαση αυτή με το σχεδιάγραμμα οριοθέτησης και την καρτέλα 
ειδικών όρων δόμησης που τη συνοδεύουν να δημοσιευθεί στην Εφημε¬ 
ρίδα της Κυβέρνησης. 

Γιάννενα, 22 Σεπτεμβρίου 1987 
Ο Νομάρχης 
ΔΗΜ. ΟΙΚΟΝΟΜΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5472 (5) 

Τροποποίηση του σχεδίου πόλης Καρδίτσας με την μείωση του εύρους 

από 8,0 σε 6,0μ. μετατόπιση και χαρακτηρισμό ως πεζόδρομου του 

τμήματος της οδού Φερρών μεταξύ των οδών Θεσσαλιώτιδος και 

Μπουμπουλίνας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως». 

2. Του Ν. 1032/80 «περί συστάσεως υπουργείου ΧΟΠ». 

3. Του Ν.Δ. 17.7.23 «περί σχεδίων πόλεων, κωμών, και συνοικι¬ 
σμών του κράτους και της οικοδομής αυτών». 

4. Του Π.Δ. 183/86 «έγκριση τροποποιήσεων σχεδίων πόλεων και 
καθορισμός όρων και περιορισμών δόμησης από τους νομάρχες» (ΦΕΚ 
70Α/5.6.86). 

5. Την 174/3.12.86 απόφαση του Δήμου Καρδίτσας να χαρακτηρι- 
σθεί πεζόδρομος το τμήμα της οδού Φερρών από Θεσσαλιώτιδος μέχρι 
Μπουμπουλίνας, να στενέψει από 8,0 σε 6,0μ. και να μετατοπισθεί σύμ¬ 
φωνα με το συνοδευτικό της πρότασης τοπογραφικό διάγραμμα. 

6. Την 87/87 απόφαση του Δημοτικού Συμβουλίου με την οποία 
τροποποιήθηκε εν μέρει η 174/86 απόφαση του Δ.Σ. μετά από ενστά¬ 
σεις δημοτών. Η τροποποίηση αφορά μικρή μετατόπιση της οδού ως 
προς τη θέση που είχε προταθεί με την 174/86 απόφαση. 

7. Την αριθ. 3508/7.7.1987 εισήγηση του ΤΠ και ΠΕ Καρδίτσας 
προς το ΣΧΟΠ του Νομού με την οποία εκδηλώνει την αντίθεσή του 
προς την πρόταση του Δήμου λόγω μείωσης του πλάτους της οδού και 
προτείνει την παραπομπή της πρότασης στην Π.Μ.Α. για να αντιμετω- 


πισθεί ενιαία με τα λοιπά πολεοδομικά προβλήματα της περιοχής. 

8. Την 67/87 απόφ. του ΣΧΟΠ με την οποία γνωμοδοτεί υπέρ της 
αποδοχής της πρότασης του Δήμου κατά πλειοψηφία, επειδή. 

α. Η οδός Φερρών δεν ανήκει στο πρωτεύον οδικό δίκτυο της πόλης 
και η μείωση του εύρους .της, τοπικά υπολογίζεται ότι δεν θα έχει ουσια¬ 
στικές επιπτώσεις στην κυκλοφορία της περιοχής. 

β. Η κυκλοφορία των οχημάτων εξασφαλίζεται μέσω των οδών Θεσ¬ 
σαλιώτιδος, Σαμαροπούλου, Μπουμπουλίνας και υπολοίπου τμήματος 
οδού Φερρών αν το τμήμα της οδού Φερρών μεταξύ των Ο.Τ. 546 και 
548 μετατραπεί σε πεζόδρομο. 

γ. Με την προτεινόμενη τροποποίηση: 1) αποφεύγεται η ρυμοτόμηση 
κτισμάτων. 

2) Τα οικόπεδα διατηρούν την αρτιότητα και οικοδομησιμότητά τους 
και 

3) διευκολύνεται η διάνοιξη της οδού χωρίς αποζημίωση κτισμάτων 
γι αυτό αποφασίζουμε: 

Εγκρίνουμε την τροποποίηση του σχεδίου πόλεως Καρδίτσας με την 
μείωση του εύρους από 8,00 σε 6,00μ, μετατόπιση και χαρακτηρισμό 
ως πεζόδρομου του τμήματος της οδού Φερρών μεταξύ των Ο.Τ. 546 
και 548, ήτοι από την οδό θεσσαλιώτιδος μέχρι την οδό Μπουμπουλί¬ 
νας, όπως φαίνεται στο συνημμένο τοπογραφικό διάγραμμα το θεωρη¬ 
μένο την 2.6.87 από το Δήμο Καρδίτσας. 

Η παρούσα να δημοσιευθεί στην Εφημερίδα της Κυβερνήσεως. 

Καρδίτσα, 24 Σεπτεμβρίου 1987 
Ο Νομάρχης 

ΜΙΧΑΛΗΣ ΧΡΤΣΟΧΟΪΔΗΣ 


ΤΟΠΟΓΡΑΦΙΚΟ ΔΙΑ'ΡΑΜΜΑ του Ο ! 548 
για ΤΡΟΠΟΠΟΙΗΣΗ ΣΧΕΔΙΟΥ ΠΟΛΗΣ κλίμακα 1500 

